GiliGold/VAD_KnessetCorpus huggingface dataset:
דפנה אזרזר:
קודם כל כל הדברים שאתה מדבר עליהם, שאתם הולכים ומסדרים ומשפרים, זה לא יוכל להתקיים מבלי שיקום איזה שהוא גוף שיטפל רק במענה לתושבים, לאזרחים, ללקוחות וגם ל-30,000 הממתינים, כבר לתת להם מענה, אנשים לא יודעים מה קורה איתם
דפנה אזרזר:
     דבר שני, ועדה לגודל רכב, למה נכה 235% צריך להגיע לוועדה לגודל רכב כל פעם מחדש
דפנה אזרזר:
 אין שום סיבה שזה יקרה, צריך לתת תקציב מסוים לרכבים שסוגרים עם ביטוח לאומי את החוזים ופשוט לרוץ עם זה כל השנים
דפנה אזרזר:
     דבר שלישי, למה אתם לא משתמשים בנו, ארגוני הנכים? לדוגמה ביטוח לאומי, אנחנו משמשים להם כפה
דפנה אזרזר:
 אנחנו מקבלים פניות של מבוטחים, כמעט בכל משרד ממשלתי יש לנו נציג שאנחנו עובדים מולו, פותר מולנו את הבעיות וככה אנשים מקבלים תשובות
דפנה אזרזר:
 והדבר הרביעי שאני רוצה להגיד זה שבלי תקצוב נכון שום דבר לא יוכל להשתנות
יצחק פינדרוס:
 אני רוצה התייחסות של משרד התחבורה ובסוף אולי נגיע לסיכום עם המרב"ד
יצחק פינדרוס:
 אני רוצה התייחסות שלכם לכמה דברים שעלו פה
יצחק פינדרוס:
 א', מה שהמרב"ד שאל, מתי לדעתכם יפורסם הטופס החדש
יצחק פינדרוס:
 שאלה שנייה, מה שהציע ארגון נהגי המשאיות, למה מראש לא להכיר ברישיון הצה"לי של משאיות? בהייטק מכירים ב-8200 מקבלים אותם לעבודה ללא הכשרה, מקבלים את התעודה של 8200 ומכניסים אותם
יצחק פינדרוס:
 אולי תבקשו משר הביטחון שישפר את הבדיקות של הרישיונות בצה"ל, אבל למה אתם לא מכירים בבדיקת הרישיונות של צה"ל ואז אתם מורידים חצי
יצחק פינדרוס:
      ועכשיו אני אשאל יותר מזה, אולי באמת מספיק רופא תעסוקתי? למה לטרטר את האנשים, נהגי האוטובוסים? יש מחסור, אתם מודעים לזה, אחת הבעיות הגדולות של תחבורה במדינת ישראל היום זה מחסור בנהגים
יצחק פינדרוס:
 כולנו יודעים את זה, לא היה צריך לעבור את 'שומר החומות' בשביל זה
יצחק פינדרוס:
 יכול להיות שהיו כאלה שחיכו ל'שומר חומות', אבל יש היום בעיה של נהגי אוטובוסים, האם אין דרך לקצר את התהליך?      והשאלה האחרונה, באמת למה לא החזרתם את מרב"ד חזרה למשרד התחבורה? מאוד פשוט, בוא נשאיר את זה בדלת האחורית
יצחק פינדרוס:
 הרי הייתה הצעה ואתם יודעים את זה, היא הייתה קיימת, להחזיר את המרב"ד למשרד התחבורה ואז פותרים המון מהבעיות, בטח כשהם צריכים לטפל בנהגי משאיות, בטח כשהם צריכים לטפל בנהגי אוטובוסים
יצחק פינדרוס:
 אם זה היה רק בנכויות, ניחא, אני מבין את ההיגיון למה הוא צריך לשבת במשרד הבריאות, אבל למה לא להחזיר אותו למשרד התחבורה
חנן רובין:
אני אתחיל מהסוף
חנן רובין:
 השאלה האחרונה
חנן רובין:
 אני 34 שנים במשרד התחבורה, לא זוכר מתי זה היה אצלנו במשרד התחבורה
יצחק פינדרוס:
אתה אומר אם עשו טעות במגילת העצמאות נשאיר אותה עד היום?
יצחק פינדרוס:
אני מבין שקידשו את זה, זה בסדר
חנן רובין:
אתה אומר שצריך להחזיר אותו למשרד התחבורה, המרב"ד לדעתי לא היה מעולם במשרד התחבורה
חנן רובין:
 אם מישהו יודע משהו אחר מלפני שנולדתי שיגיד
יצחק פינדרוס:
אבל ההיגיון אומר שהוא צריך להיות במשרד התחבורה
חנן רובין:
בוא נגיד להעביר אותו למשרד התחבורה
חנן רובין:
 המכון הרפואי, צריך להבין, זה מכון שיושבים שם רופאים ממשלתיים שהם צריכים לתת – אנחנו במשרד התחבורה, פקידי משרד הרישוי לא מוסמכים רפואית
חנן רובין:
 עלתה פה שאלה, ובצדק, שאנחנו שולחים לאזרח, אחרי שמקבלים מהמכון מסוכנוּת כזו או אחרת, לא משנה, הוא צריך להגיע לבדיקות, אנחנו שולחים לו מכתב להגיע, לוקחים לו את הרישיון, אנחנו לא מקבלים, משרד התחבורה לא מקבל את המידע הרפואי, צנעת הפרט, מה שתרצו, המשרד לא מקבל את המידע
חנן רובין:
 אני לא יודע להגיד לנהג שמגיע אליי למשרד הרישוי, הוא אומר: זימנתם אותי, אמרתי לו המכון כך וכך, יש זה, צריך בדיקות, יש מסוכנות, אני לא יודע להגיד לו מה הבעיה כי אין לי את המידע הזה
חנן רובין:
 אז אם ירצו להעביר אליי את המידע הזה נעביר את זה לאזרחים, זה לא החלטה שלנו, זה מידע רפואי לפי חוק צנעת הפרט
יצחק פינדרוס:
לא, אני שאלתי שלוש שאלות
חנן רובין:
אני עונה עליהן
חנן רובין:
 להעביר את המרב"ד למשרד התחבורה, אני לא יודע, זו שאלה גדולה, האם אנחנו יכולים, אנחנו לא גוף רפואי שיודע להתעסק עם החלטות רפואיות או להעסיק רופאים
חנן רובין:
 לא יודע להגיד את זה, זו שאלה שאולי צריך לדון בה
חנן רובין:
      אתם צריכים לזכור שכל השנים זה היה במרב"ד, לפני כמה שנים החלטנו במשרד התחבורה להעביר את זה לאאוט סורסינג
חנן רובין:
 היום אנחנו לא בדיון של האשמות, אני כבר 20 שנה מתעסק עם הנושא הזה, צריך להבין שזה לא חדש, כל מה שאתם אומרים פה, הכול נכון, אני מצר על כך, אני אומר מראש, מצר על כך, אנחנו במשרד התחבורה, בסוף הנהגים מגיעים אלינו, אנחנו רואים אותם יום יום, הנכים, מקבלים אותם אצלנו, זה לא נעים, אנחנו בעצמנו מצרים על כך, אבל זה לא מספיק להצר, אנחנו מנסים לעשות – אפילו התאמות מחשוביות שאנחנו מנסים כבר שנים לקבל, אנחנו לא שולחים באופן מקוון את הטפסים
חנן רובין:
 הטפסים שאנחנו שולחים הם לא מקוונים, הם טפסים ידניים
חנן רובין:
      אז תשאל למה זה קורה
חנן רובין:
 אני לא באתי פה להאשים אף אחד, באמת, אני באתי היום לומר: תשמעו, זה לא הלך, ניסינו
חנן רובין:
 יושב פה מנהל המכון, קודמיי, קודמינו, אני לא יודע, ניסינו למחשב את כל הסיפור הזה, זה לא הלך, אז יש לזה עיכובים
חנן רובין:
 אנחנו מקבלים תשובה לפעמים, שוב, אני לא מאשים אף אחד, אני רק אומר - - -
קריאה:
לא, צריך להאשים
חנן רובין:
אני פקיד ציבור שלא בא להאשים אף אחד, אני קודם כל מסתכל על עצמנו, לא באתי להאשים, צריך לקדם את הדברים
יצחק פינדרוס:
איפה כרגע הבעיה שלך במחשוב?
חנן רובין:
אם אני מקבל מהמרב"ד אחרי חצי שנה את התשובה אז אי אפשר לצפות שאני אתן את התשובות בזמן ובאים אליי - - -
יצחק פינדרוס:
אבל אם המרב"ד היה אצלך יכולת לדרוש תשובה יותר מהר
חנן רובין:
אני אשמח שתעבירו אותו אליי
חנן רובין:
 אני גם יושב ראש ועד העובדים בכובע האחר, אם תביא לי עוד עובדים זה בסדר
חנן רובין:
      אני רוצה להיות פרקטי, אני לא אחזיר אתכם 20 שנה אחורה, לא נתקדם
חנן רובין:
 הוקם צוות עבודה במשרד התחבורה בסיכום עם משרד הבריאות, צריך לצאת מפה עם משהו
חנן רובין:
 משרד הבריאות ומשרד התחבורה, צוות של הלשכה המשפטית אצלנו, אגף הרישוי, אגף מחשוב, חטיבת שירות, כל מי שאתה רוצה, יחד עם משרד הבריאות צריכים להגיש מסקנות, צריכים לעשות מיפוי חסמים, מיפוי מצב קיים
יצחק פינדרוס:
מתי?
חנן רובין:
אני נותן עכשיו את התאריך
חנן רובין:
 מיפוי מצב קיים, מיפוי חסמים, הצעת פתרונות, לא רק לדבר באוויר
חנן רובין:
 זה עד ל-15
חנן רובין:
9 צריך להגיש את ההמלצות לוועדה בין משרדית, ועדת היגוי בראשות מנכ"ל משרד התחבורה, המשנה למנכ"ל משרד הבריאות, משרד האוצר יושב שם גם והם ייתנו את ההמלצות ב-15
חנן רובין:
9
חנן רובין:
 בוא נראה מה אפשר לעשות
חנן רובין:
      יש מכתב של שר הבריאות לשרת התחבורה להעלאת הגיל, שזה חוסך לנו כ-230,000-220,000 נהגים בין גיל 70 ל-75 שלא יצטרכו לבוא למרב"ד או לשלוח טפסים וזה טוב
חנן רובין:
 שרת התחבורה תקדם את התקנה בהתניה שאנחנו צריכים לקבל מהמשנה למנכ"ל שם את הפירוט, לתת לנו בדיוק איך זה משפיע בטיחותית והרשות הלאומית לבטיחות בדרכים שייתנו את ההמלצה מבחינת בטיחות בדרכים ונעשה את זה
חנן רובין:
      לעדכן את הטופס הזה, אנחנו נראה
חנן רובין:
 זה בתהליך התקדמות
חנן רובין:
 זה נמצא עכשיו, צריך להעביר את זה לדפוס
יצחק פינדרוס:
זה בריצה לטווחים קצרים? לטווח ארוך?
חנן רובין:
אני לא יודע להגיד לך את זה
חנן רובין:
 אני מתחייב להודיע לוועדה עד מתי, אני אבדוק את זה אצלנו, שאני לא אזרוק סתם, אני לא יודע בדיוק
קריאה:
בערך, חנן
חנן רובין:
אני לא יודע להגיד
חנן רובין:
 אני אודיע לכם מתי
חנן רובין:
 צריך להפנות מקרים ודאיים
חנן רובין:
 אנחנו עשינו התקדמות גדולה
חנן רובין:
 כשיש בעיות זה בעיות, אבל יש התקדמות, ההתקדמות שאני אומר, שבטופס הזה, כתבנו שם למטה שרופא המשפחה היום כותב האם להפנות למרב"ד או לא, בעבר הלא רחוק היינו צריכים את כל הטפסים האלה לשלוח לרופא אצלנו שהעסקנו והוא היה מחליט מה להעביר למרב"ד או לא, כי אנחנו לא מבינים בזה
חנן רובין:
 את זה חסכנו גם, אמרנו שרופא משפחה כבר קובע בטופס וחסכנו המון הפניות למרב"ד
חנן רובין:
      לגבי צה"ל, להגיד לך עכשיו למה אנחנו לא נותנים את הרישיון
חנן רובין:
 תשובה כרגע להגיד לך מתי זה עובר או למה אנחנו לא – מתי אפשר לקבל את הרישיון הצה"לי כרישיון ולא לתת להם דברים אחרים או התניות אחרות, לא יודע להגיד לך תשובה עכשיו
יצחק פינדרוס:
מה זאת אומרת? אתם בתהליך, אתם בודקים את זה?
ענבל בן ישעיה:
אנחנו היינו בישיבה מול רישוי צה"ל כולל הלשכה המשפטית שלנו לקדם את כל הנושא של הוותק בנהיגה, כל הנושא של המעבר בין דרגה C1 ל-C, בצה"ל מכשירים את הנהגים לדרגה C ואחרי זה הם מגיעים לאזרחות והם לא רשאים לנהוג על הדרגה הזאת, אנחנו מקדמים את התהליך להכיר ללא ותק של המתנה של שנה בין דרגה C1 ל-C, התהליך בהתקדמות
ענבל בן ישעיה:
 היה לנו דיון בנושא, אנחנו כרגע מול הלשכה המשפטית שלנו לקדם את התהליך
יצחק פינדרוס:
אז תעדכני את הלשכה המשפטית שלך שאנחנו רוצים עד סוף החודש, לא החודש הזה, לא התכוונתי לסוף השבוע, אנחנו לפני סוף המושב נעשה עוד ישיבה ואנחנו נרצה תשובות
יצחק פינדרוס:
 הלשכה המשפטית תצטרך גם לתת תשובות
יצחק פינדרוס:
 על אף שלשכות משפטיות פטורות מלוחות זמנים, אז לוועדה הן לא פטורות, אנחנו נרצה תשובות
חנן רובין:
דבר אחרון זה פרסום מכרז
חנן רובין:
 אנחנו אמרנו שיש לנו מכרז אאוט סורסינג שבודק את נהגי רכב כבד וציבורי שקיצר לוחות זמנים בחודשים רבים
חנן רובין:
 אנחנו עכשיו בפרסום מכרז חדש, מעדכנים אותו, בשביל לעשות עוד כל מיני התאמות כדי שהדברים יילכו יותר טוב ויותר מהר ולכן אנחנו בתקווה שהדברים יסתדרו
יצחק פינדרוס:
יהודה איינהורן, ממש במשפט קצר
יהודה איינהורן:
אני אבא לילד עם שיתוק מוחין
יהודה איינהורן:
 קודם כל אני יכול להגיד שאני בעצמי עברתי חוויה מאוד טובה במרב"ד, אז קודם כל תודה
יהודה איינהורן:
 מגיע להם גם תודה
יהודה איינהורן:
 מצד שני אני מקבל פניות מאנשים שיש להם בעיות, אפשר לפתור את זה מאוד בקלות, מאוד במהירות
יהודה איינהורן:
 יש משרד ממשלתי שקוראים לו ביטוח לאומי, נראה לי שכל משרדי הממשלה יכולים לקחת אצלם קורס איך מפעילים מערכות מחשוב
יהודה איינהורן:
 במרב"ד ספציפית שקשור בנכים אפשר להעביר את כל הפניות ישירות לאזור האישי בביטוח לאומי כמו שהם עשו אצל ילד נכה ועוד המון דברים, אפשר לשאול את לודה ואת שפיגלר, מנכ"ל ביטוח לאומי, אנחנו גם נדבר איתו, נתווך את הנושא הקטן הזה
יצחק פינדרוס:
היה
יהודה איינהורן:
היה, לשעבר
יהודה איינהורן:
 דרך אגב אני מקווה שהוא יחזור
יהודה איינהורן:
 נראה לי שהאזור האישי בביטוח לאומי יכול לפתור המון המון בירוקרטיה ובעיות, זה פשוט תיאום קטן, תודה רבה
יצחק פינדרוס:
אני רוצה לסכם את הדיון
יצחק פינדרוס:
 אני חושב שאנחנו בתחילתו של דיון, אני חושב שכולם מבינים את זה, אנחנו לא בסופו של דיון, אנחנו בתחילתו של דיון
יצחק פינדרוס:
 עלו פה המון נושאים שאנחנו מכירים אותם
יצחק פינדרוס:
 אני אתחיל מאיפה שהתחיל ד"ר יובל דאדון, מנהל המרב"ד
יצחק פינדרוס:
 אנחנו נמצאים בתהליך ואנחנו בתחילתם של כוונות טובות ורצון טוב, אבל נצטרך פה הרבה מאמץ מכל משרדי הממשלה
יצחק פינדרוס:
 אנחנו נצטרך לקבוע פה דיון, יכול להיות שאנחנו ננצל את הדיון של ה-11 לחודש שמנכ"ל משרד הבריאות פה כבר להיכנס לדיון
יצחק פינדרוס:
      לקראת הדיון, אני לא יודע אם אתם תספיקו עד ה-11 לחודש, ואם לא, אז אנחנו נעשה דיון לפני סוף המושב, לפני ה-1 באוגוסט, שאנחנו נרצה בו לראות עוד קילוף מהבצל, דברים שלא צריכים להיות במרב"ד
יצחק פינדרוס:
 זאת אומרת כן לבדוק מה ביטוח לאומי מספיק
יצחק פינדרוס:
      עלה פה נושא שאני חושב שהוא זועק לשמים, הנושא של גפיים, הוא בתוך משרד הבריאות, יכול להיות שבעבודה פנים משרדית אתם יכולים לפתור את זה
יצחק פינדרוס:
 זאת אומרת בתוך המשרד, בכלל לא צריך להגיע לגוף אחר
יצחק פינדרוס:
 כל הנושא של גפיים נמצא היום במשרד הבריאות, האיש מגיע מראש למשרד הבריאות, הוא נמצא במשרד הבריאות, כל הפניות מגיעות בסוף מתוך המערכת של משרד הבריאות, יכול להיות שלפני שמגיעה הפנייה פשוט לפתור אותה שם ואז להעביר משולחן לשולחן במשרד הבריאות
יצחק פינדרוס:
 לפחות לנצל את החלק הטוב שזה נשאר במשרד הבריאות ולא עבר למשרד התחבורה עדיין
יצחק פינדרוס:
     משרד התחבורה, אני אומר לכם שוב, אני חושב שהנושא הצה"לי צריך להיות לא בתהליך של מרתון, אלא צריך לבדוק אותו
יצחק פינדרוס:
 היום ברוב הדברים צה"ל מכשיר לעולם התעסוקה המון המון יחידות ובהמון דברים
יצחק פינדרוס:
 צה"ל יודע לעשות את זה, יודע לדבר עם האזרחות, הבאתי דוגמה מ-8200, אבל לא רק משם, בעוד המון תחומים
חנן רובין:
זה לא הסיבה היחידה שהם לא באים להיות נהגים
חנן רובין:
 אני יודע שאם זה היה מקצוע מועדף - - -
יצחק פינדרוס:
גם אם תוריד 20% מנהגי המשאיות שפונים למרב"ד והגפיים יורידו עוד 10% ולצורך העניין הרופא התעסוקתי, אם תמצאו פתרון שרופא תעסוקתי גם יוכל לקבוע אז יורידו עוד איזה כמה אחוזים ויש לכם את האאוט סורסינג, אז פתאום תור של שמונה חודשים הופך להיות תור של חודשיים
יצחק פינדרוס:
 ככה אמרו לי בחשבון, אתה פשוט, מוריד, מקלף, מקלף ומוריד אנשים שמיותרים והגיעו בטעות, פשוט אתה מוריד
יצחק פינדרוס:
      אותו דבר עם הביטוח הלאומי, אני מבין שיש תהליך פנימי, כמו שאמר ד"ר יובל דאדון, עם ביטוח לאומי, הם יכירו ברופאים של ביטוח לאומי, יידעו להתאים את הדברים, אז יישארו אותם אחוזים שבסוף יצטרכו להגיע לעובדי מרב"ד
יצחק פינדרוס:
      וכן, אנחנו נעלה בפני מנכ"ל משרד הבריאות גם את הנושא של הנראות והבינוי, נושא הנראות של המרב"דים
יצחק פינדרוס:
     אנחנו נקיים דיון נוסף, נבקש ממנכ"ל משרד הבריאות תשובות ב-11 לחודש כשהוא כאן, ואם יהיה צורך להיערך בעוד שבוע-שבועיים אנחנו נעשה דיון לפני סוף החודש בשביל להגיע לאותו מצב, להוריד את הפונים שהם מיותרים, להוריד את הדברים שלא נצרכים בשביל שתוכלו לעמוד בסטנדרטים של תשובה בזמן, תשובה במחשב בזמן, תשובה במייל בזמן, כי אם אתה מוריד קצת מ-30,000 פניות זה יוכל לעזור בעניין הזה
יצחק פינדרוס:
בוקר טוב
יצחק פינדרוס:
 אני מתנצל על האיחור
יצחק פינדרוס:
 אנחנו מתחילים את הוועדה המיוחדת לפניות הציבור
יצחק פינדרוס:
 היום י"ג תמוז התשפ"ג
יצחק פינדרוס:
 נושא דמי הפיקדון על מכלי המשקה אינם מושבים לציבור
יצחק פינדרוס:
 בוקר טוב
יצחק פינדרוס:
 לא זוכר את התאריך המדויק, אבל אנחנו התחלנו בתקנה החדשה על הבקבוקים הגדולים לפני כשנה וחצי
יצחק פינדרוס:
 היה לי את העונג להשתתף בדיון בוועדת כלכלה
יצחק פינדרוס:
 עלו שם מספר נושאים
יצחק פינדרוס:
 לצערי הרב זו הייתה נבואה שהגשימה את עצמה ואנחנו היום ננהל דיון על הנבואה הזאת שלצערנו הרב הגשימה את עצמה
יצחק פינדרוס:
 הייתה התדיינות עם המשרד לאיכות הסביבה מה תהיה התוצאה של התקנה הזאת
יצחק פינדרוס:
 התחושה הייתה ששני דברים יקרו: א', נושא הדיון של היום, האם דמי הפיקדון יושבו לציבור
יצחק פינדרוס:
 זה היה נושא אחד
יצחק פינדרוס:
 והנושא השני שהוא לא פחות קריטי זה היה האם באמת התוצאה תהיה עלייה משמעותית במספר הבקבוקים שאינם מושלכים לאשפה
יצחק פינדרוס:
 אנחנו את שני הדברים האלה ננסה לבדוק היום
יצחק פינדרוס:
      אני אתחיל אולי עם המשרד לאיכות הסביבה, אלא אם כן חברת הכנסת מטי הרכבי רוצה לומר כמה מילים
יצחק פינדרוס:
 חברת הכנסת ולאחר מכן אני אתחיל עם המשרד לאיכות הסביבה, לשמוע מה הנתונים שלהם יש
מטי צרפתי הרכבי:
תודה אדוני
מטי צרפתי הרכבי:
 דיון מאוד מאוד חשוב
מטי צרפתי הרכבי:
 כמו שאמרת, זו נבואה שהגשימה את עצמה
מטי צרפתי הרכבי:
 עד כמה שאני יודעת הכסף לא מוחזר לתושבים
מטי צרפתי הרכבי:
 הזיהום כתוצאה מזריקת בקבוקי מחזור, גם הגדולים, בעיקר הגדולים, מזיקה
מטי צרפתי הרכבי:
 גם אם בקבוקים מושלכים לפח הכתום, מה שהם לא אמורים להיות, אז הרשות המקומית אמורה לשלם בגין המיון
מטי צרפתי הרכבי:
 החברה המרכזית למשקאות, זאת שבעצם אחראית עכשיו על האיסוף, קיבלה המון הקלות מבחינת כמויות, אז היא עומדת ביעדים שלה
מטי צרפתי הרכבי:
 מה שקורה היום זה שברוב הבקבוקים נזרקים, גם למרחב הציבורי, אבל נזרקים
מטי צרפתי הרכבי:
 כספי הפיקדון שהתושבים, האזרחים שילמו לא מושבים לבעליהם
מטי צרפתי הרכבי:
 אני חושבת שהבעיה מאוד מאוד גדולה במרחב הכפרי, שם נאספו כל המחזוריות וגם אין לא במכולות
יצחק פינדרוס:
גם במרחב העירוני, לצערי הרב
מטי צרפתי הרכבי:
גם במרחב העירוני
מטי צרפתי הרכבי:
 גם במרחב העירוני בחלק מרשתות השיווק יש מכונות, אבל במרחב הכפרי אין מכונות
מטי צרפתי הרכבי:
 המידע לא מגיע לציבור כמו שצריך
מטי צרפתי הרכבי:
 כספים, בזמנו קרן הניקיון הייתה אמורה לתת תקציבים לרשויות המקומיות לטובת רכישת מכונות מיון
מטי צרפתי הרכבי:
 הייתה איזה שהיא החלטה שלמיטב ידיעתי לא התממשה
מטי צרפתי הרכבי:
 באמת, כמו שציינת, נבואה שהגשימה את עצמה ואני חושבת שמצבנו בכי רע מבחינת המחזור של הבקבוקים הגדולים
מטי צרפתי הרכבי:
 לא רק, אבל גם הבקבוקים הגדולים
מטי צרפתי הרכבי:
 אז אני מודה לך על הישיבה הזאת ואנחנו מחויבים לזה
יצחק פינדרוס:
 לכן אני אבקש מד"ר תהילה שחר להציג
יצחק פינדרוס:
 אני רק לאלה שלא היו בדיון אז, פורסם גם בערוץ הכנסת
יצחק פינדרוס:
 התנפלו עליי כשאמרתי חבר'ה, זה ילך לפח הרגיל
יצחק פינדרוס:
 הבקבוקים ילכו לפח הרגיל
יצחק פינדרוס:
 ואז קם מישהו והתנפל עליי ואמר איך אתה אומר דבר כזה? אני כזה אמרתי חבר'ה, אני בא מהעולם הפרקטי
יצחק פינדרוס:
 הכלובים ייעלמו מהרחובות
יצחק פינדרוס:
 זה מה שיקרה
יצחק פינדרוס:
 והתוצאה תהיה הרת אסון
יצחק פינדרוס:
 אני מבקש מתהילה מ"מ מה שיש לנו ואחר כך אני אשמח לשמוע את משרד לאיכות הסביבה ונתקדם משם
ד"ר תהילה שחר:
טוב, אז חוק הפיקדון חוקק במטרה לשפר את רמת הניקיון במרחב הציבורי וגם כדי להקטין משמעותית את נפח האשפה המופקת והמוטמנת וזה על ידי עידוד של מחזור המכלים
ד"ר תהילה שחר:
 עכשיו, הרעיון שעומד בבסיס הוא בעצם בנוי על מודל כלכלי, לתמרץ את הציבור להחזיר את המכלים על ידי קבלת דמי הפיקדון שהם יקבלו חזרה כשהם שילמו בעת הרכישה שלהם
ד"ר תהילה שחר:
 עכשיו, לכאורה כדי לדעת אם החוק עובד, אנחנו יכולים לשאול האם הציבור מספיק מתומרץ והאם הוא משיב את המכלים
ד"ר תהילה שחר:
 אבל למעשה התמונה הרבה יותר מורכבת
ד"ר תהילה שחר:
 וכמו שכולכם יודעים, יש הרבה מאוד גורמים שמעורבים בכל מהלך הפיקדון
ד"ר תהילה שחר:
 היצרנים והיבואנים, רשתות השיווק והקמעונאים, האזרחים כמובן, חברות האיסוף
ד"ר תהילה שחר:
 יש לנו גם מפעלי מחזור שנמצאים בקצה
ד"ר תהילה שחר:
 המשרד להגנת הסביבה ועוד
ד"ר תהילה שחר:
      לכן נכון לשאול האם המערכת על גורמיה השונים מאפשרת ומעודדת את הציבור להשיב את המכלים ולקבל את הכסף שלהם בחזרה
ד"ר תהילה שחר:
 עכשיו, יש הרבה מאוד היבטים לחוק הפיקדון שאני לא אגע בהם עכשיו והם נזכרים בצורה נרחבת במסמך שנכתב לוועדת הפנים והגנת הסביבה
ד"ר תהילה שחר:
 המסמך הזה ידון בוועדה שתתכנס ביום הסביבה בכנסת
ד"ר תהילה שחר:
 מה שאני כן אעלה היום זה שלושה נושאים שקשורים ישירות למשמעות החוק כלפי הציבור
ד"ר תהילה שחר:
      עכשיו, כאשר חוקק החוק הוא חל רק על מכלי המשקה הקטנים וכמו שהוזכר, בדצמבר 2021 החוק הורחב גם על מכלי המשקה הגדולים
ד"ר תהילה שחר:
 זאת אומרת מליטר וחצי ומעלה
ד"ר תהילה שחר:
 בחוק הוגדר, עד אז, עד הרחבת החוק יעד האיסוף למכלי המשקה הקטנים עמד על 77% כאשר יעד האיסוף למכלי המשקה הגדולים שנאספו שלא במנגנון פיקדון עמד על 55%
ד"ר תהילה שחר:
 מאז הרחבת החוק יעדי האיסוף אוחדו למכלים קטנים וגדולים והוגדרו להיות 68% כאשר הם יעלו בהדרגה עד לשנת 2026 ואז יעמדו על 77%
ד"ר תהילה שחר:
      לפי הנתונים שקיבלנו מהמשרד להגנת הסביבה, שמבוססים על דיווחים של יצרנים ויבואנים
ד"ר תהילה שחר:
 שאלה נתונים שלא עברו תהליך של ביקורת של המשרד
ד"ר תהילה שחר:
 הייתה עמידה ביעדים והיצרניות והיבואניות כן עמדו ביעדי האיסוף לשנת 2022
ד"ר תהילה שחר:
 שיעור האיסוף הכללי היה 73%
ד"ר תהילה שחר:
 וחשוב לומר שאולי שיעור האיסוף מלמד על היקף האיסוף, אבל הוא לא מלמד אותנו על עד כמה מנגנון הפיקדון הוא יעיל לעומת מנגנוני איסוף אחרים
ד"ר תהילה שחר:
 עכשיו, אם נבחן לעומק את נתוני איסוף המכלים אפשר ללמוד על כמה אינדיקטורים שקשורים ביכולת הציבור להשיב את המכלים ולקבל את הכסף שלהם בחזרה
ד"ר תהילה שחר:
 כך למשל בשנת 2022 נאספו יותר מכלי משקה קטנים מאשר גדולים
ד"ר תהילה שחר:
 אז לפי המשרד להגנת הסביבה למכלי משקה בנפחים שונים יש מאפייני צריכה שונים שהם גם מכתיבים את שיטות האיסוף השונות
מטי צרפתי הרכבי:
לגבי יעדי המחזור שציינת, יעדי האיסוף, זה גם מתחנות מעבר?
ד"ר תהילה שחר:
זו בדיוק נקודה שאני תכף אתייחס אליה
ד"ר תהילה שחר:
 אז מכלי משקה גדולים נצרכים בעיקר בבתים, כאשר מכלי המשקה הקטנים נצרכים בעיקר במסעדות, קיוסקים, מלונות וכו'
ד"ר תהילה שחר:
 ויכול להיות שהעדיפות לאיסוף מכלי המשקה הקטנים נובעת מכך שמנגנון האיסוף של הקטנים הרבה יותר קלה או הרבה יותר יעילה מאשר הגדולים
ד"ר תהילה שחר:
 זאת אומרת, לחברות האיסוף קל וזול יותר לאסוף מכלים מערוצים שאינם ביתיים
ד"ר תהילה שחר:
      עכשיו, חשוב גם לציין שהמשרד להגנת הסביבה או החוק לא דורש מהחברות לדווח מאיפה
ד"ר תהילה שחר:
 מה מקורות האיסוף
ד"ר תהילה שחר:
 זאת אומרת, לא קיים פילוח של האם האיסוף התקיים מתחנות מעבר, מפחים קטנים או מקמעונאים וכו'
ד"ר תהילה שחר:
 אבל לפי הערכות המשרד להגנת הסביבה איסוף מכלי המשקה הגדולים מפלסטיק מהציבור עומד על כ-25% מהמחיר בלבד
ד"ר תהילה שחר:
 כאשר הציבור כולל גם את האיסוף שהתקיים על ידי הקמעונאים וגם מאספנים
ד"ר תהילה שחר:
      נושא חשוב נוסף זה האיסוף באמצעות מכונות אוטומטיות
ד"ר תהילה שחר:
 אז עד להרחבה של החוק בעצם מכלי המשקה הגדולים נאספו על ידי 24,000 מחזוריות שהיו פזורות ברחבי המדינה
ד"ר תהילה שחר:
 משהן הוצאו בעצם מערך הפיקדון לא היה באמת ערוך לקליטה של מכלי המשקה הגדולים
ד"ר תהילה שחר:
 עכשיו, לפי המשרד, הדרך הטובה ביותר והיעילה ביותר לאיסוף מכלים על ידי מכונות אוטומטיות, מה שנקרא RVM והשאלה היא כמה באמת מכונות צריך כדי שהמערך הזה יעבוד בצורה טובה
ד"ר תהילה שחר:
 אז לפי חוות דעת כלכלית שנכתבה למשרד טרם הרחבת החוק המספר הזה, שוב, שאמור לעמוד במדדי שירותי צרכן, הוא בין 2,500 ל-3,000 מכונות
ד"ר תהילה שחר:
 כאשר היום בישראל פזורות כ-500 מכונות בלבד
יצחק פינדרוס:
אני רק רוצה להבין, את אומרת לפי הנייר שהיה אז, שגם אז חשבתי שהוא מוגזם 2,500 מול 24,000
יצחק פינדרוס:
 זאת אומרת 10% ממה שהיה קודם
ד"ר תהילה שחר:
כן
יצחק פינדרוס:
לא, רק אני אומר, אני מחדד את זה
יצחק פינדרוס:
 זאת אומרת, מבחינת הפיזור
מטי צרפתי הרכבי:
גם הנגישות
נופר טל:
שבפועל יש 500 היא אמרה
יצחק פינדרוס:
שנייה, שנייה
יצחק פינדרוס:
 אני אומר, גם לפי חוות הדעת, 2,500 מול 24,000
יצחק פינדרוס:
 זה אומר סדר גודל של 10% מבחינת נגישות
יצחק פינדרוס:
 גם אם נגיע למקסימלי, לפי 5 כמו שהערת
מטי צרפתי הרכבי:
ועדיין, לפרט, יעדי מחזור, לפרט הפיקדון גם הבקבוקים הגדולים וגם הקטנים זה בעיה לקבל את הכסף
מטי צרפתי הרכבי:
 לפרט שמשלם את ה-30 אגורות, האזרח שמשלם את ה-30 אגורות, גם בבקבוקים הקטנים וגם הבקבוקים הגדולים והוא לא רואה את הכסף הזה
מטי צרפתי הרכבי:
 שלא נתבלבל
ד"ר תהילה שחר:
ופה אני מתחברת לנקודה שאת העלית שגם מרבית המכונות מוצבות ברשתות שיווק גדולות, שמוצבות בעיקר או לרוב בערים
ד"ר תהילה שחר:
 כך שהמרחב הכפרי וגם הישובים הפריפריאליים אין להם בעצם איזה שהוא פתרון שהוא טוב כיום לאיסוף מכלי משקה
ד"ר תהילה שחר:
 לא בצורה ישובית ולא באיסוף קהילתי
ד"ר תהילה שחר:
      עכשיו אני מגיעה לנושא השלישי
ד"ר תהילה שחר:
 אז על הקשיים שבהם האזרח נתקל כשהוא בא להשיב את המכלים אנחנו יכולים גם ללמוד מהמוקד לטיפול בפניות צרכנים שהוקם על ידי המשרד להגנת הסביבה בשיתוף עם המועצה הישראלית לצרכנות
ד"ר תהילה שחר:
 שהמוקד הזה הוקם עם החלת החוק על מכלי המשקה הגדולים
ד"ר תהילה שחר:
 ואני מניחה שהם יושבים כאן, הם יוכלו לפרט על זה
ד"ר תהילה שחר:
 אני רק אציין שבשנת 2022 הוגשו כ-9,000 פניות, כאשר רובן עוסקות באי קבלת מכל משקה מסומן
ד"ר תהילה שחר:
 עכשיו, כמובן שיש עוד הרבה מאוד דוגמאות ונתונים שמדגימים את הקשיים של הציבור ביישום חוק הפיקדון
ד"ר תהילה שחר:
 אבל אפשר להשתמש בדוגמאות שהבאנו כדי להתייחס לכלים שיש בידי הגורמים השונים במערכת וגם בידי המחוקק והרגולטור כדי לשפר את היכולת של הציבור להשיב את המכלים ולקבל את הכסף שלהם בחזרה
ד"ר תהילה שחר:
      אז התייחסנו לנושא היעדים
ד"ר תהילה שחר:
 אז עולה השאלה באיזה אופן העלאת היעדים, או למשל מיקוד היעדים בערוצים של איסוף מהציבור בלבד ולא תחנות מיון, פח כתום וכו', יכולה אולי להשפיע על אסטרטגיית האיסוף של היצרניות והיבואניות
ד"ר תהילה שחר:
 בנוגע להצבת המכונות עולות השאלות של מה התכנונים, מה תוכניות העבודה של הגורמים השונים בנושא הפריסה והאם, וגם הנושא של מימון המכונות על ידי קרן הניקיון
ד"ר תהילה שחר:
 ובנושא של תלונות הציבור עולה שאלה בנוגע לכלי אכיפה שקיימים כיום אל מול הגורמים השונים והשימוש בהם
ד"ר תהילה שחר:
 למשל, לפי המועצה הישראלית לצרכנות יש רשתות שמפרות את החוק
ד"ר תהילה שחר:
 והן לא מכבדות פניות של צרכנים או של המועצה
ד"ר תהילה שחר:
 ואז הם מדווחים למשרד להגנת הסביבה, כדי שהוא יפעיל כלים של פעולות אכיפה מינהליות על ידי חלוקת קנסות
ד"ר תהילה שחר:
 שגם כאן עולה השאלה של עד כמה הדבר קורה בפועל, כשאנחנו מודעים לקשיים שיש במשרד בנושא אכיפה
ד"ר תהילה שחר:
 אז בנוסף לזה המועצה מפעילה גם כלי של אכיפה אזרחית והכינה כתב תביעה לשירות הצרכנים שמופיע באתר שלה
ד"ר תהילה שחר:
      עכשיו אני רק אסיים ואומר שהאכיפה כיום מתבצעת בעיקר כלפי הקמעונאים
ד"ר תהילה שחר:
 ויש מקום לחשוב אם יש גורמים אחרים במערך הזה שיש לבצע כלפיהם אכיפה, כדי שהמערך יתפקד בצורה יעילה יותר
יצחק פינדרוס:
 אני חושב שמזה, ואני ארצה לשמוע מהמשרד לאיכות הסביבה, עולים כמה דברים משמעותיים
יצחק פינדרוס:
 אני רק אשמח להבין גם מהמשרד לאיכות הסביבה, לפי דבריכם, אם רק 25% במקום 55% בעבר מושבים על ידי הציבור בצורה ישירה, מאיפה באה הכמות הנוספת? והאם זה כמו שתיארנו לעצמנו באותה ועדת כלכלה, זה יבוא מתחנות המיון או שזה בא ממקומות אחרים? זו השאלה הראשונה
יצחק פינדרוס:
      השאלה השנייה שעולה שוב והיא עלתה גם אז זה באמת איך המשרד רואה את ההבדל בין הקטנים לגדולים, שזה התנהלות הצרכנית היא שונה לחלוטין בין הצרכן הביתי לצרכן הזה
יצחק פינדרוס:
 אז המשרד לאיכות הסביבה
יצחק פינדרוס:
 להגנת הסביבה
אלעד עמיחי:
בוקר טוב לכולם
אלעד עמיחי:
 שמי אלעד עמיחי
יצחק פינדרוס:
אני רק מזכיר לך שאז אמרו שאני מדבר מתוך אינטרס, שמישהו לוביסט דחף אותי
יצחק פינדרוס:
 הייתה תלונה של המשרד להגנת הסביבה
יצחק פינדרוס:
 משום בה אני בא שנה אחר כך והנבואה הגשימה את עצמה, אבל לפי הספר, אחד לאחד
יצחק פינדרוס:
 אני רק מזכיר שהיה אז
יצחק פינדרוס:
 אני ביקשתי אז להיחקר על העניין
יצחק פינדרוס:
 הורדתי את חסינותי ואמרתי אני מוכן להיחקר על העניין
יצחק פינדרוס:
 אבל כמו שאמרתי, אחד לאחד
יצחק פינדרוס:
 אמרתי הכלובים ייעלמו, ירדו
יצחק פינדרוס:
 הצרכן הביתי לא מסוגל גם מול רשות שיווק
יצחק פינדרוס:
 ואני קצת חולק, אמרתי את זה גם אז, גם צרכן עירוני לא הולך לסופר העירוני יותר מפעם בשבוע או שבועיים בממוצע
יצחק פינדרוס:
 ואדם לא יאסוף את כל הבקבוקים במשך שבוע שבועיים, אלא אם כן הוא פריק של איכות הסביבה
יצחק פינדרוס:
 אבל אם הוא אדם נורמטיבי הוא לא יעשה את זה
יצחק פינדרוס:
 התנפל עליי אחד מחברי הכנסת, אמר לי רגע, אבל מה עם איכות הסביבה? אמרתי לו תקשיב, אני מדבר איתך על אדם נורמטיבי ולא על פריק
מטי צרפתי הרכבי:
אדוני, אצלי בבית יש אלפי בקבוקים שאני כבר אוספת שנתיים
יצחק פינדרוס:
אז את מהפריקים האלה
יצחק פינדרוס:
 כמה אחוז מהאזרחים כמוך?
מטי צרפתי הרכבי:
ואין לי לאן לפנות אותם
מטי צרפתי הרכבי:
 אין לי לאן, וזה עניין של שלום בית
יצחק פינדרוס:
אבל את כבר, בדיוק
יצחק פינדרוס:
 מה יעשה אזרח ישראלי שהיה לו 24,000 מקומות לשים את הבקבוק, אני חוזר על אותה שאלה ששאלתי לפני שנתיים
יצחק פינדרוס:
 אתם יודעים, כי אני איש מיושן כזה, אני לא משתנה כל בוקר
יצחק פינדרוס:
 אז לפני שנתיים שאלתי את השאלה
יצחק פינדרוס:
 השאלה שלי חוזרת על עצמה היום